**ROKIŠKIO RAJONO SAVIVALDYBĖS ADMINISTRACIJOS**

**DIREKTORIUS**

###### ĮSAKYMAS

**DĖL KULTŪROS IR MENO SKLAIDOS PROJEKTŲ 2024-ŲJŲ METŲ II-OJO KONKURSO REZULTATŲ PATVIRTINIMO IR LĖŠŲ SKYRIMO**

2024 m. balandžio 29 d. Nr. AV-270

Rokiškis

 Vadovaudamasis Lietuvos Respublikos vietos savivaldos įstatymo 34 straipsnio 6 dalies 1 punktu, Rokiškio rajono savivaldybės tarybos 2022 m. liepos 29 d. sprendimo Nr. TS-191 „Dėl kultūrinės veiklos sklaidos ir kokybės gerinimo veiklų finansavimo iš Rokiškio rajono savivaldybės biudžeto lėšų tvarkos aprašo patvirtinimo“ 28 punktu, Rokiškio rajono savivaldybės administracijos direktoriaus 2024 m. vasario 21 d. įsakymu Nr. AV-106 „Dėl 2024 metų II-ojo kultūros ir meno sklaidos projektų finansavimo konkurso sąlygų patvirtinimo”, 2024 m. vasario 23 d. įsakymu Nr. AV-117 „Dėl 2024 metų rajono kultūrinės veiklos sklaidos ir kokybės gerinimo finansavimo lėšų paskirstymo“ 1 punkto 1.1. papunkčiu bei atsižvelgdamas į Rokiškio rajono savivaldybės Kultūros ir turizmo tarybos rekomendaciją (2024 m. balandžio 17 d. posėdžio protokolo Nr. KTP-3 nutarimas Nr. 3):

1. T v i r t i n u Kultūros ir meno sklaidos projektų 2024 m. II-ojo konkurso rezultatus.
2. S k i r i u lėšas šiems projektams finansuoti:

 2.1. Salų dvaro teatro dalyvavimas teatriniuose projektuose ir festivaliuose su spektakliu „Bunkeris“ pagal V.V. Landsbergio pjesę Lietuvoje – 350,00. Vykdytojas – Visuomeninė organizacija „Tyzenhauzų paveldas“;

 2.2. Rokiškio liaudies teatro dalyvavimas Lietuvos Dainų šventės „Kur giria žaliuoja“ Teatro dienoje „Esaties lieptais“ Lietuvoje – 500,00 Eur. Vykdytojas – Rokiškio kultūros centras;

 2.3. „Mano Lietuva“ (kultūriniai mainai Lenkija–Lietuva, „Rudens pasaka Tatruose“) – 1000,00 Eur. Vykdytojas – Rokiškio Rudolfo Lymano muzikos mokykla;

 2.4. Salų dvaro teatro spektaklio „Bunkeris“ parodymas Punsko lietuvių bendruomenei (Lenkija) – 370,00 Eur. Vykdytojas – Visuomeninė organizacija „Tyzenhauzų paveldas“;

2.5. Spektaklio „Šepką atradau aš“ dalyvavimas XV tarptautiniame teatrų festivalyje „Comedrama“ Maroke – 780,00 Eur. Vykdytojas – Rokiškio kultūros centras.

 Įsakymas per vieną mėnesį gali būti skundžiamas Lietuvos administracinių ginčų komisijos Panevėžio apygardos skyriui (Respublikos g. 62, Panevėžys) Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka.

Administracijos direktorius Valerijus Rancevas